Oscar Værnø

Oscar Johan Værnø (født 10. oktober 1930 i Bergen, død 7. november 1993Fødselsdato og dødsdato vist på gravsteinen slik vist på lokalhistoriewiki.) var en norsk diplomat og ambassadør.

Han vokste opp i Hammerfest og ble evakuert til Oslo i 1944. Etter examen artium på Berg skole i 1949, avtjente han verneplikt i Tysklandsbrigadens kontingent 501 som korporal i MP stasjonert i Rennsburg. Værnø gikk på det nyopprettede Journalistakademiet 1951–1952 og var tilknyttet Morgenbladet fra 1949 til 1952.60 år i Aftenposten den 21. september 1990. blant annet som stortingskorrespondent.  Han studerte statsvitenskap (international relations) ved University of Michigan fra 1953 og ble uteksaminert som Master of Arts i 1957. Senere studerte han internasjonal politikk ved Harvard Universitys kurs for fremmede lands utenrikstjenestemenn ved Centre for International Affairs 1967-1968.

Værnø gjennomførte UDs aspirantkurs 1957-58 og var ansatt i Utenriksdepartementet frem til sin død i 1993. Han var medlem av og i årene 1982-1983 leder av Utvalget for rustningskontroll og nedrustning.

Han var gift med tidligere stortingsrepresentant Grethe Værnø.

 Posteringer 
 1959 attaché/visekonsul ved Norges legasjon i Havanna. Tilstede da Fidel Castro tok over i 1959.Thorleif Andreassen, Værnø blant veivisere til Europa i Aftenposten den 26. august 1992. 
 1960 ambassadesekretær ved Norges ambassade i Washington
 1962 førstesekretær i Utenriksdepartementets handelspolitiske avd. og senere Presseavdelingen
 1965 førstesekretær i Norges delegasjon til NATO (Paris)
 1969 byråsjef i UDs Planavdeling med ansvar for nedrustning
 1973 ministerråd ved ambassaden i Wien med spesialansvar for å følge MBFR-forhandlingene (Mutual and Balanced Force Reductions in Europe)
 1975 ministerråd/nestkommanderende ved Norges ambassade i Washington
 1977/78 ansvar for forberedelser til FNs nedrustningskoneranse med rang som ambassadør
 1978-1984 ekspedisjonssjef i UDs Planavdeling
 1982-1984 formann i Regjeringens nedrustningsutvalg
 1984–1990 ambassadør ved Norges ambassade i Stockholm
 1990–1993 ambassadør og sjef for Norges delegasjon til FN og andre internasjonale organisasjoner i Genève 

 Referanser 

Kategori:Journalister i Morgenbladet
Kategori:Norske ambassadører
Kategori:Personer fra Bergen kommune